
PARLAMENTUL ROMÂNIEI

 CAMERA DEPUTAŢILOR

	                    Comisia pentru sănătate     Comisia pentru apărare,    Comisia pentru tehnologia
                                  și familie                        ordine publică și          informației și comunicațiilor
                                                                     siguranță națională

          Nr.4c-10/135                          Nr.4c-15/54                          Nr.4c-19/88


București, 24 mai 2022

               PLx.nr.95/2022


Către 

                          BIROUL PERMANENT
                                                AL

                       CAMEREI DEPUTAȚILOR

Vă înaintăm, alăturat, raportul comun asupra proiectului de Lege privind aprobarea Ordonanţei de urgenţă a Guvernului nr.6/2022 pentru modificarea și completarea Ordonanţei de urgenţă a Guvernului nr.68/2021 privind adoptarea unor măsuri pentru punerea în aplicare a cadrului european pentru eliberarea, verificarea și acceptarea certificatului digital al Uniunii Europene privind COVID pentru a facilita libera circulație pe durata pandemiei de COVID-19, transmis Comisiei pentru sănătate și familie, Comisiei pentru apărare, ordine publică și siguranță națională și Comisiei pentru tehnologia informației și comunicațiilor pentru dezbatere în fond, în procedură de urgență, cu adresa PLx.nr.95/2022 din 14 martie 2022.

Prin conţinutul si obiectul de reglementare, proiectul de lege face parte din categoria legilor ordinare.
          PREȘEDINTE,                PREȘEDINTE,               VICEPREȘEDINTE,
        Dr.Nelu TĂTARU           Pavel  POPESCU            Bogdan-Gruia IVAN

PLx.nr.95/2022                             
RAPORT COMUN
asupra proiectului de Lege privind aprobarea Ordonanţei de urgenţă a Guvernului nr.6/2022 pentru modificarea și completarea Ordonanţei de urgenţă a Guvernului nr.68/2021 privind adoptarea unor măsuri pentru punerea în aplicare a cadrului european pentru eliberarea, verificarea și acceptarea certificatului digital al Uniunii Europene privind COVID pentru a facilita libera circulație pe durata pandemiei de COVID-19
În conformitate cu prevederile art.95 și 117 alin.(3) din Regulamentul Camerei Deputaţilor, republicat, cu modificările și completările ulterioare, Comisia pentru sănătate și familie, Comisia pentru apărare, ordine publică și siguranță națională și Comisia pentru tehnologia informației și comunicațiilor au fost sesizate, spre dezbatere în fond, în procedură de urgență, cu proiectul de Lege privind aprobarea Ordonanţei de urgenţă a Guvernului nr.6/2022 pentru modificarea și completarea Ordonanţei de urgenţă a Guvernului nr.68/2021 privind adoptarea unor măsuri pentru punerea în aplicare a cadrului european pentru eliberarea, verificarea și acceptarea certificatului digital al Uniunii Europene privind COVID pentru a facilita libera circulație pe durata pandemiei de COVID-19, transmis cu adresa PLx.nr.95/2022 din 14 martie 2022.
Senatul, în calitate de primă Cameră sesizată, a adoptat proiectul de lege în ședința din 7 martie 2022, în condițiile articolului 115 alineatul (5) teza a III-a din Constituția României, republicată.
La întocmirea prezentului raport comun, comisiile au avut în vedere:

· avizul favorabil, cu observații și propuneri, al Consiliului Legislativ transmis cu nr.98/03.02.2022;

· avizul negativ al Comisiei pentru drepturile omului, culte și problemele minorităților naționale transmis cu nr.4c-6/164/24.03.2022; 
· avizul favorabil al Comisiei juridice, de disciplină și imunități transmis cu nr.4c-13/171/05.04.2022;
· avizul favorabil al Comisiei pentru administrație publică și amenajarea teritoriului transmis cu nr.4c-7/135/12.04.2022.
Potrivit dispozițiilor art.75 din Constituția României, republicată, și ale art.91 alin.(9) pct.1 din Regulamentul Camerei Deputaților, republicat, Camera Deputaților este Cameră decizională. 

Proiectul de lege are ca obiect de reglementare modificarea şi completarea Ordonanţei de urgenţă a Guvernului nr.68/2021 privind adoptarea unor măsuri pentru punerea în aplicare a cadrului european pentru eliberarea, verificarea și acceptarea certificatului digital al Uniunii Europene privind COVID pentru a facilita libera circulație pe durata pandemiei de COVID-19, în sensul reglementării modului de eliberare, verificare şi acceptare a certificatelor digitale ale Uniunii Europene privind COVID, care atestă vaccinarea, testarea sau vindecarea titularilor.
În conformitate cu prevederile art.62 și 64 din Regulamentul Camerei Deputaților, republicat, cu modificările și completările ulterioare, membrii celor trei comisii au examinat proiectul de lege în ședințe separate.

Membrii Comisiei pentru apărare, ordine publică și siguranță națională au dezbătut proiectul de lege în ședința din data de 12 aprilie 2022. La lucrările comisiei, au fost prezenți deputații conform listei de prezență.

Membrii Comisiei pentru tehnologia informației și comunicațiilor au dezbătut proiectul de lege în ședința din data de 10 mai 2022. La ședință au fost prezenți 13 deputați din totalul de 19 membri.
Membrii Comisiei pentru sănătate și familie au examinat proiectul de lege în ședința din data de 24 mai 2022. La lucrările comisiei au fost prezenți deputații, membrii ai comisiei, conform listei de prezență.
În conformitate cu prevederile art.56 și 57 din Regulamentul Camerei Deputaţilor, la dezbaterea proiectului de lege au participat, în calitate de invitați, din partea Ministerului Sănătații, domnul Aurel Mohan – Secretar de stat și din partea Serviciului de Telecomunicații Speciale, doamna Sărățeanu Manuela - Luana și domnul Danilă Andrei Sabin.
În urma examinării proiectului de lege și a opiniilor exprimate, deputații prezenți la lucrările comisiilor au hotărât, cu majoritate de voturi, să propună plenului Camerei Deputaților un raport comun de adoptare a proiectului de Lege privind aprobarea Ordonanţei de urgenţă a Guvernului nr.6/2022 pentru modificarea și completarea Ordonanţei de urgenţă a Guvernului nr.68/2021 privind adoptarea unor măsuri pentru punerea în aplicare a cadrului european pentru eliberarea, verificarea și acceptarea certificatului digital al Uniunii Europene privind COVID pentru a facilita libera circulație pe durata pandemiei de COVID-19, în forma adoptată de Senat.
În raport cu obiectul şi conţinutul său, proiectul de lege face parte din categoria legilor ordinare.
          PREȘEDINTE,                PREȘEDINTE,               VICEPREȘEDINTE,
        Dr.Nelu TĂTARU           Pavel  POPESCU            Bogdan-Gruia IVAN
          SECRETAR,                       SECRETAR,                      SECRETAR,

     Liviu-Ioan BALINT            Rujan DUMITRU          Radu-Dinel MIRUȚĂ

